wannaphong/clean_thaiwikipedia huggingface dataset:
# อัสแซสซินส์ครีด ซินดิเคท
อัสแซสซินส์ครีด ซินดิเคท (Assassin's Creed Syndicate) เป็นเกมแนวอิงประวัติศาสตร์ แอ็คชั่น ผจญภัย ซึ่งพัฒนาโดย ยูบิซอฟท์ควิเบก และเป็นเกมชุดที่เก้าในซีรีส์เกมอัสแซสซินส์ครีด มีการกำหนดวางจำหน่ายวันที่ 23 ตุลาคม 2015 สำหรับเครื่องเล่น PlayStation 4,Xbox One และ วันที่ 19 พฤศจิกายน 2015 สำหรับระบบไมโครซอฟท์วินโดว์

เนื้อเรื่องจะอยู่ที่กรุงลอนดอนในปี 1868 ช่วงการปฏิวัติอุตสาหกรรม ซึ่งจะกล่าวถึงการต่อสู้ของสองพี่น้องแฝดชายหญิง Jacob Frye และ Evie Frye กับองค์กรเทมพลาร์ที่ต้องการจะควบคุมลอนดอนในยุควิคตอเรีย เกมยังคงดำเนินในมุมมองบุคคลที่สาม และมีระบบการขับขี่พาหนะเพิ่มเข้ามา และไม่มีระบบการเล่นแบบหลายผู้เล่น

 รูปแบบการเล่น
นับเป็นครั้งแรกในซีรีส์เกมอัสแซสซินส์ครีด ที่ผู้เล่นสามารถสลับตัวละครไปมาได้ระหว่าง Jacob Frye และ Evie Frye ซึ่งจะคล้ายคลึงกับเกม Grand Theft Auto V  และลักษณะนิสัยของสองตัวละครจะต่างกันโดย Jacob แฝดผู้น้องจะเป็นคนหัวร้อนชอบการต่อสู้ ขณะที่พี่สาวฝาแฝด Evie Frye จะเน้นการใช้หัวคิด วางแผนอย่างชาญฉลาดมากกว่า อาวุธหลักของมือสังหารในยุคนี้คือ สนับมือทองเหลือง,ปืนลูกโม่,ดาบไม้เท้า และมีดคุคริ (kukri) ในการต่อสู้จะรวดเร็วมากขึ้น ศัตรูจะเข้ามาโจมตีพร้อมกันหลายคนในครั้งเดียว  นอกจากนี้ยังมีระบบการเดินทางแบบใหม่อย่างการนั่งรถม้า ซึ่งสามารถต่อสู้กันบนรถม้าได้เช่นกัน  แผนที่เมืองลอนดอนในเกมจะมีขนาดใหญ่กว่าเมืองปารีสในเกมอัสแซสซินส์ครีด ยูนิตี 30% และจะประกอบด้วย 6 เขต คือ Westminster,Strand,City of London,Whitechapel,Southwark และ Lambeth  ที่สำคัญเกมนี้จะไม่มีโหมดการเล่นกับผู้เล่นหลายคน
# ข้าวแรมฟืน
ข้าวแรมฟืน หรือ ข้าวแรมคืน สันนิษฐานว่าเพี้ยนมาจากคำว่า เหลียงเฝิ่น  เป็นอาหารที่เป็นที่นิยมในหมู่ชาวจีนยูนนาน ไทลื้อ ไทเขิน และไทใหญ่ และได้แพร่หลายมาจนถึงภาคเหนือของประเทศไทย ทำจากข้าวโม่ละเอียด นำไปกวนกับน้ำปูนใสจนสุก ตักใส่ภาชนะให้แข็งตัว แล้วจึงตัดแบ่งรับประทาน ถ้าใส่แต่ข้าวอย่างเดียวมีสีขาวเรียกข้าวฟืนข้าว ใส่ถั่วลันเตาโม่พร้อมกับข้าวจะได้สีเหลืองเรียกข้าวฟืนถั่ว ถ้าใส่ถั่วลิสงโม่พร้อมข้าวจะได้สีม่วงอ่อน เรียกข้าวฟืนถั่วดิน และหากเป็นลักษณะคล้ายโจ๊กหรือซุปข้นสีเหลือง ราดบนเส้นสีเหลืองคล้ายเส้นหมี่ เรียกว่าข้าวแรมฟืนอุ่นหรือชีโต้วเฝิ่น  ในบางพื้นที่เรียกว่าโถ่พูอุ่น การรับประทานมีได้หลายแบบ ถ้ารับประทานเป็นอาหารคาว จะผสมกับถั่วลิสงคั่ว งา พริก ซีอิ๊วและผักต่าง ๆ ถ้ารับประทานเป็นอาหารหวาน จะกินกับน้ำกะทิ ถ้ารับประทานเป็นอาหารว่างจะนำไปทอดแล้วจิ้มกับน้ำจิ้มรสเปรี้ยวหวาน ข้าวแรมฟืน ถือเป็นอาหารขึ้นชื่อของจังหวัดเชียงราย
# เขตการปกครองของประเทศอาเซอร์ไบจาน
เขตการปกครองของประเทศอาเซอร์ไบจาน แบ่งเขตการปกครองออกเป็น 59 จังหวัด (rayonlar) 11 นคร (şəhərlər) และ 1 สาธารณรัฐปกครองตนเอง (muxtar respublika) ได้แก่

 การแบ่งเขตการปกครอง 
350px|right|thumbnail|เขตการปกครองของอาเซอร์ไบจาน

อาเซอร์ไบจานแบ่งเขตการปกครองออกเป็น:
 59 จังหวัด (rayonlar)
 11 นคร* (saharlar)
 1 สาธารณรัฐปกครองตนเอง** (muxtar respublika)
 อับเชรอน 
 อักจาบาดี 
 อักดัม 
 อักดัช 
 อักสตาฟา
 อักซู
 อะลีไบรัมลี*
 อัสตารา
 บากู*
 บาลาคัน 
 บาร์ดา 
 เบย์ลากัน 
 บีละซูวาร์
 จะบรายิล 
 จะลีลาบาด
 ดัชคาซัน 
 ดาวาชี 
 ฟีซูลี 
 กะดาไบ 
 กันจา*
 โกรันบอย
 กอยไช 
 ฮาจีกาบุล
 อีมิชลี 
 อิสมายิลลี 
 คัลบาจาร์ 
 คูร์ดามีร์ 
 ลาชิน
 ลันคารัน 
 ลันคารัน*
 เลริค
 มาซัลลี 
 มินกาเชวีร์*
 นาฟตาลัน*
 เนฟต์ชาลา 
 โอกุซ 
 กะบาลา 
 กัค 
 กาซัค 
 โกบุสถาน
 กูบา
 กูบัดลี 
 กูซาร์
 ซาตลี 
 ซาบีราบาด
 ชาคี
 ชาคี*
 ซาลยัน
 ชามากี
 ชัมคีร์
 ซามุค 
 ซียาซัน 
 ซุมไกอิต*
 ชูชา 
 ชูชา*
 ตาร์ตาร์
 โตวุซ
 อูจาร์
 คัชมัซ
 คานคันดี*
 คานลาร์ 
 คีซี
 โคจาลี 
 โคจาวันด์ 
 ยาร์ดิมลี 
 เยฟลัค
 เยฟลัค*
 ซันกีลาน 
 ซากาตาลา
 ซาร์ดับ

 การแบ่งเขตการปกครองภายในนาคีเชวาน 
สาธารณรัฐปกครองตนเองนาคีเชวานประกอบด้วย 6 จังหวัด กับ 1 นคร* ได้แก่
 บาเบค 
 จุลฟา 
 นาคีเชวาน*
 ออร์ดูบาด
 ซาดารัค 
 ชัคบุซ 
 ชารูอาร์
# องค์การแห่งชาติสิงคโปร์เชื้อสายมลายู
องค์การแห่งชาติสิงคโปร์เชื้อสายมลายู  เป็นพรรคการเมืองในสิงคโปร์ หัวหน้าพรรคคนปัจจุบันคือ อาลี บิน อัสยาดี และเลขาธิการทั่วไปของพรรคคือ โมห์ด นาเซ็ม ซูกี

องค์กรนี้มีที่มาจากสหภาพสิงคโปร์เชื้อสายมลายูที่ก่อตั้งเมื่อ พ.ศ. 2469 เพื่อเป็นตัวแทนของชาวมลายู หลังจากสงครามโลกครั้งที่สอง สหภาพนี้ได้ออกมาต่อต้านสหภาพมาลายาและได้รวมตัวเข้ากับอัมโนซึ่งกลายเป็นพรรคที่โดดเด่นในสหพันธ์ ส่วนองค์การแห่งชาติมลายูที่ตั้งขึ้นใหม่นี้ ขยายตัวมาจากสาขาในโจโฮร์บะฮ์รูของอัมโน และเข้าร่วมในการเลือกตั้ง พ.ศ. 2498 และได้ 1 ที่นั่งจากอูลูเบอโดะก์ ในการเลือกตั้งทั่วไปของสิงคโปร์ พ.ศ. 2502 อัมโนได้ 3 ที่นั่งในพื้นที่ที่มีชาวมลายูมาก ต่อมา ในวันที่ 20 กุมภาพันธ์ พ.ศ. 2504 สาขาของอัมโนได้ไปจดทะเบียนในชื่อสหองค์การแห่งชาติสิงคโปร์เชื้อสายมลายู

องค์กรนี้ได้เข้าร่วมในพรรคพันธมิตรสิงคโปร์ ซึ่งต่อมาได้ขยายตัวและได้รวมสาขาของสมาคมชาวมาเลเซียเชื้อสายจีนและสภาชาวมาเลเซียเชื้อสายอินเดีย พรรคนี้สนับสนุนการรวมเข้ากับมาเลเซียและต่อต้านคอมมิวนิสต์ องค์กรได้เข้าร่วมในการเลือกตั้งทั่วไป พ.ศ. 2506 ในนามพรรคพันธมิตรสิงคโปร์ แต่ได้ที่นั่งลดลง ซึ่งเป็นผลมาจากความสัมพันธ์ที่ตึงเครียดกับรัฐบาลกัวลาลัมเปอร์ จนสิงคโปร์แยกตัวออกมาจากมาเลเซียใน พ.ศ. 2508

ในวันที่ 19 มีนาคม พ.ศ. 2510 องค์กรเปลี่ยนชื่อเป็นองค์การแห่งชาติสิงคโปร์เชื้อสายมลายู แต่ยังมีความสัมพันธ์ที่ดีกับอัมโนอยู่ ในการเลือกตั้ง พ.ศ. 2511 องค์กรไม่ได้ส่งตัวแทนเข้าร่วมและสนับสนุนแนวร่วมสังคมนิยมที่คว่ำบาตรรัฐสภาสิงคโปร์ ต่อมา ในวันที่ 3 กรกฎาคม พ.ศ. 2544 องค์กรนี้เข้าร่วมในแนวร่วมที่เรียกพันธมิตรประชาธิปไตยสิงคโปร์ ซึ่งประกอบด้วยพรรคยุติธรรมสิงคโปร์ พรรคประชาชนสิงคโปร์ และพรรคความเป็นปึกแผ่นแห่งชาติ
# มอร์ริสซีย์
สตีเวน แพทริก มอร์ริสซีย์  หรือรู้จักกันในชื่อ มอร์ริสซีย์ (Morrissey) เป็นนักร้องนักแต่งเพลงชาวอังกฤษ รู้จักกันดีในฐานะนักร้องนำวงเดอะสมิธส์ในช่วงยุค 1980 ที่ประสบความสำเร็จอย่างสูงในสหราชอาณาจักรจนวงแตกในปี 1987 มอร์ริสซีย์เริ่มมาเป็นศิลปินเดี่ยว โดยขึ้นสู่อันดับท็อป 10 ในยูเคซิงเกิลซาร์ตถึง 10 ครั้ง โดยออกสตูดิโออัลบั้มแรกViva Hate ในปี 1988 ซึ่งติดอันดับ 1 ในยูเคอัลบั้มซาร์ต

มอร์ริสซีย์ เป็นที่รู้จักในกว้างขวางว่าเป็นผู้ริเริ่มยุคดนตรีอินดี้ นิตยสารเพลง NME ได้ยกย่องมอร์ริสซีย์ว่า "เป็นหนึ่งในศิลปินที่มีอิทธิพลมากที่สุดตลอดกาล" ในขณะหนังสือพิมดิอินดีเพ็นเดนต์ กล่าวว่า "ป็อปสตาร์สวนมากจะต้องตายก่อนที่จะถึงสถานะชื่อดังในชีวิตของเขา" ในปี 2004 พิซฟอร์กมีเดีย เรียกเขาว่า "หนึ่งในบุคคลที่ยอดเยี่ยมในวัฒนธรรมตะวันตก ช่วง 20 ปีที่ผ่านมา"
# คู่เบส
คู่เบส อาจหมายถึง
 คู่เบส (อณูพันธุศาสตร์) (base pair) เป็นหน่วยพื้นฐานของกรดนิวคลีอิกสายคู่ซึ่งประกอบด้วยลำดับนิวคลีโอเบสอันเชื่อมกับกันและกันด้วยพันธะไฮโดรเจน
 คู่กรด-เบส (conjugate acid-base pair)
# สัมพรรคภาพอิเล็กตรอน
ในเคมีและฟิสิกส์อะตอม สัมพรรคภาพอิเล็กตรอน  ของอะตอมหรือโมเลกุลคือค่าที่แสดงถึงปริมาณพลังงานที่ ถูกปล่อยออกมา เมื่ออิเล็กตรอนถูกเพิ่มเข้าไปในอะตอมหรือโมเลกุลที่เป็นกลางทางไฟฟ้า ในสถานะแก๊สเพื่อทำให้เกิดไอออนประจุลบ
X + e− →  X− + energy
ในฟิสิกส์ของแข็ง คำนิยามของ "สัมพรรคภาพอิเล็กตรอน" จะแตกต่างออกไป โดยสัมพรรคภาพอิเล็กตรอนในความหมายของฟิสิกส์ของแข็ง คือ พลังงาน ที่ได้รับ จากอิเล็กตรอนที่กำลังเคลื่อนที่ออกจากสุญญากาศhttp://academic.brooklyn.cuny.edu/physics/tung/Schottky/surface.htm
# พระมนูภาณวิมลศาสตร์ (ชม จามรมาน)
อำมาตย์เอก พระมนูภาณวิมลศาสตร์ นามเดิม ชม จามรมาน เป็นอดีตรัฐมนตรีว่าการกระทรวงยุติธรรม และอดีตรัฐมนตรีว่าการกระทรวงการคลัง ในรัฐบาลจอมพล แปลก พิบูลสงคราม

 ประวัติ 
พระมนูภาณวิมลศาสตร์ เคยรับราชการเป็น อธิบดีผู้พิพากษา ในสังกัดกระทรวงยุติธรรมประกาศใน ราชกิจจานุเบกษา เล่ม ๖๓/ตอนที่ ๒๔/หน้า ๒๒๑/๒๓ เมษายน ๒๔๘๙ — [เชิงอรรถของ วิกิซอร์ซ]. และเคยได้รับการแต่งตั้งเป็นสมาชิกวุฒิสภาในพ.ศ. 2490

พระมนูภาณวิมลศาสตร์ ได้รับตำแหน่งรัฐมนตรีว่าการกระทรวงยุติธรรมเมื่อพ.ศ. 2491 ในรัฐบาลจอมพล แปลก พิบูลสงคราม และพ้นจากตำแหน่งไปหลังประกาศใช้รัฐธรรมนูญ ต่อมาในปี พ.ศ. 2492 ได้รับแต่งตั้งเป็นรัฐมนตรีว่าการกระทรวงยุติธรรมอีกครั้ง ในรัฐบาลนายจอมพล แปลก พิบูลสงครามพระบรมราชโองการ ประกาศ ตั้งและแต่งตั้งรัฐมนตรี (จำนวน ๒๖ ราย) ในพ.ศ. 2493 ได้ย้ายไปดำรงตำแหน่งรัฐมนตรีว่าการกระทรวงการคลังพระบรมราชโองการ ประกาศ แต่งตั้งรัฐมนตรี (จอมพล แปลก พิบูลสงคราม พ้นจากตำแหน่งรัฐมนตรีว่าการกระทรวงการคลัง พระมนูภาณวิมลศาสตร์ เป็นรัฐมนตรีว่าการกระทรวงการคลัง นายเลียง ไชยกาล เป็นรัฐนตรีว่าการกระทรวงยุติธรรม) และพ้นจากตำแหน่งหลังจอมพล แปลก พิบูลสงครามทำรัฐประหารตนเอง

 ตำแหน่ง 
 10 เมษายน 2462 – เข้าเฝ้าทูลละอองธุลีพระบาทหลังจากสอบไล่ได้เป็นเนติบัณฑิตอังกฤษ

 เครื่องราชอิสริยาภรณ์ 
แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์
แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์
# เหตุรถไฟตกรางในฟิลาเดลเฟีย พ.ศ. 2558
เหตุรถไฟตกรางในฟิลาเดลเฟีย พ.ศ. 2558 เกิดขึ้นเมื่อเวลา 21:23 น. ตามเขตเวลาตะวันออก (1:23 น. ตามเวลาสากลเชิงพิกัด) ของวันที่ 12 พฤษภาคม พ.ศ. 2558 รถไฟสายตะวันออกเฉียงเหนือของแอ็มแทร็กขณะกำลังเดินทางสู่นครนิวยอร์ก เกิดตกรางในบริเวณพอร์ตริชมอนด์ ฟิลาเดลเฟีย รัฐเพนซิลเวเนีย มีผู้โดยสารเสียชีวิต 8 คนและมากกว่า 200 คนบาดเจ็บ ก่อนเกิดอุบัติเหตุรถไฟวิ่งด้วยความเร็ว 102 ไมล์/ชั่วโมง (164 กิโลเมตร/ชั่วโมง) ซึ่งเกินกว่าความเร็วที่ควรจะใช้วิ่งขณะเข้าโค้งที่รถไฟตกราง ซึ่งอยู่ที่ 50 ไมล์ต่อชั่วโมง (80 กิโลเมตร/ชั่วโมง)
# ไอโอเดต
ไอโอเดต  เป็นคู่เบสของกรดไอโอดิก ในไอออนประจุบวกของไอโอเดต ไอโอดีนมีพันธะร่วมกับออกซิเจนสามอะตอม และมีสูตรโมเลกุลคือ IO3– โดยโมเลกุลไอโอเดตนี้มีโครงสร้างเป็นพีระมิดฐานสามเหลี่ยม ไอโอเดตยังสามารถได้จากการรีดิวซ์ของพีรีออเดต ด้วยทีโออีเทอร์ ผลพลอยได้จากปฏิกิริยาเคมีนี้คือซัลฟ์ออกไซด์

ไอโอเดตเป็นสารประกอบเคมีประเภทหนึ่ง ตัวอย่างคือ โซเดียมไอโอเดต (NaIO3) ซิลเวอร์ไอโอเดต (AgIO3) และแคลเซียมไอโอเดต (Ca(IO3)2) ไอโอเดตจะคล้ายกับคลอเรต โดยประกอบด้วยไอโอดีน แทนที่คลอรีน
# สมาคมลูกบาศก์โลก
สมาคมลูกบาศก์โลก  เป็นองค์กรที่ตั้งขึ้นเพื่อดูแลการแข่งขันลูกบาศก์ของรูบิก ก่อตั้งขึ้นโดยโรน ฟัน บรือเคม ชาวดัตช์ และไทสัน เหมา ชาวอเมริกัน เป้าหมายของสมาคมลูกบาศก์โลกคือ "มีการแข่งขันมากขึ้นในประเทศที่มากขึ้น ด้วยผู้คนและความสนุกที่มากขึ้น ภายใต้เงื่อนไขที่เป็นธรรม"
# การกระเจิงแสง
การกระเจิงของแสง  เป็นการกระเจิงประเภทหนึ่ง เมื่อแสงอยู่ในรูปของพลังงานที่สามารถกระจายออกไปได้ การกระเจิงของแสงสามารถถูกจัดว่าเป็นการหักเหของรังสีที่เป็นเส้นตรง ตัวอย่างของการกระเจิงแสง เช่น การที่แสงอาทิตย์มากระทบกับโมเลกุลของอากาศ
# อีแรน ฌอลีโย-กูว์รี
อีแรน ฌอลีโย-กูว์รี (12 กันยายน พ.ศ. 2440 – 17 มีนาคม พ.ศ. 2499) เป็นนักวิทยาศาสตร์ชาวฝรั่งเศส เธอเป็นลูกสาวของมารี กูว์รี และปีแยร์ กูว์รี และเป็นภรรยาของเฟรเดริก ฌอลีโย-กูว์รี เธอได้รับรางวัลโนเบลสาขาเคมีร่วมกับสามีของเธอจากการค้นพบกัมมันตรังสีเหนี่ยวนำ ทำให้ครอบครัวกูว์รีเป็นครอบครัวที่มีผู้ได้รับรางวัลโนเบลมากที่สุดในขณะนั้นเอแลนและปีแยร์ บุตรของอีแรนกับเฟรเดริกก็เป็นนักวิทยาศาสตร์เช่นกัน
# ไลนัส พอลิง
ไลนัส คาร์ล พอลิง (28 กุมภาพันธ์ พ.ศ. 2444 – 19 สิงหาคม พ.ศ. 2537) เป็นนักเคมี นักชีวเคมี นักเคลื่อนไหวสันติภาพ นักเขียน และนักวิชาการชาวอเมริกัน  เขาเป็นนักเคมีคนหนึ่งที่มีอิทธิพลมากที่สุดในประวัติศาสตร์ และเป็นนักเคมีที่สำคัญมากที่สุดคนหนึ่งในคริสต์ศตวรรษที่ 20 พอลิงเป็นหนึ่งในผู้ก่อตั้งสาขาเคมีควอนตัม และอณูชีววิทยา
# นาฬิกาของรูบิก
นาฬิกาของรูบิก  เป็นของเล่นปริศนา ประดิษฐ์ขึ้นและจดสิทธิบัตรโดยคริสโตเฟอร์ ซี. วิกส์ และคริสโตเฟอร์ เจ. เทย์เลอร์Patents EP0322085  (1989-06-28), JP1171588  (1989-07-06), GB2213739  (1989-08-23), US4869506  (1989-09-26) ภายหลัง แอร์เนอ รูบิก  สถาปนิกชาวฮังการีได้ซื้อสิทธิบัตรนี้และนำไปทำการตลาดภายใต้ชื่อของเขา

นาฬิกาของรูบิกเป็นของเล่นปริศนาที่มีสองด้าน แต่ละด้านประกอบด้วยนาฬิกา 9 เรือน รวมเป็น 18 เรือน โดยมีปุ่ม 4 ปุ่ม สำหรับบังคับ เป้าหมายของการเล่นคือหมุนให้นาฬิกาทั้ง 18 เรือน ชี้ไปที่ 12 นาฬิกา

 การเรียงสับเปลี่ยน 
นาฬิกาของรูบิกมีจำนวนรูปแบบการเรียงสับเปลี่ยนที่แตกต่างกันทั้งหมด 1214 รูปแบบ หรือมีค่าเท่ากับ 1,283,918,464,548,864 รูปแบบhttp://www.jaapsch.net/puzzles/clock.htm

 การแข่งขันและสถิติ 
สถิติโลกอย่างเป็นทางการที่ยอมรับโดยสมาคมลูกบาศก์โลก (World Cube Association) ซึ่งเป็นองค์กรควบคุมการจัดการแข่งขันและสถิติ สถิติการแก้นาฬิกาของรูบิกได้เร็วที่สุดอย่างเป็นทางการในปัจจุบันคือ 4.40 วินาที โดย Yunhao Lou ในการแข่งขัน Shenzhen Open 2018 ส่วนสถิติในเวลาเฉลี่ย 5 ครั้ง คือ 4.56 วินาที โดย Yunhao Lou ในการแข่งขัน China Championship 2018
# คาร์ล วิลเฮ็ล์ม เชเลอ
คาร์ล วิลเฮ็ล์ม เชเลอ (9 ธันวาคม ค.ศ. 1742 – 21 พฤษภาคม ค.ศ. 1786) เป็นนักเคมีและเภสัชกรชาวเยอรมัน-สวีเดน ผู้ได้รับฉายา "เชเลอผู้อาภัพ" จากนักเขียน ไอแซค อสิมอฟAn Illustrated History of Health and Fitness, from Pre-History to our Post-Modern World by Roy J. Shephard จากการค้นพบทางเคมีหลายอย่างแต่ไม่ได้รับการยกย่องในช่วงชีวิตของเขา เชเลอเป็นผู้ค้นพบธาตุออกซิเจน, คลอรีน, ทังสเตน และสารประกอบอินทรีย์อื่น ๆ เช่น กรดยูริก, กรดแล็กติก, กรดออกซาลิก และ กลีเซอรอล

คาร์ล วิลเฮ็ล์ม เชเลอ เกิดเมื่อ ค.ศ. 1742 ที่เมืองชตราลซุนท์ (ในขณะนั้นเป็นดินแดนของสวีเดน) ทางตอนเหนือของเยอรมนีในปัจจุบัน พออายุได้ 14 ปี เขาก็ถูกส่งไปที่กอเทนเบิร์กเพื่อเรียนรู้งานด้านเภสัชกรรมFors, Hjalmar 2008. Stepping through Science’s Door: C. W. Scheele, from Pharmacist's Apprentice to Man of Science. Ambix 55: 29-49 เชเลอทำงานอยู่ที่นั่นเป็นเวลา 8 ปี โดยศึกษางานของนักเคมีคนอื่นไปด้วย โดยเฉพาะเกออร์ค แอ็นสท์ ชตาล ผู้คิดทฤษฎีโฟลจิสตัน ซึ่งส่งผลต่องานของเขาในเวลาต่อมา

หลังจากนั้น เชเลอก็ไปทำงานร่วมกับอาจารย์ที่มหาวิทยาลัยลุนด์และเดินทางไปที่สต็อกโฮล์มเพื่อรับตำแหน่งศาสตราจารย์ด้านเคมี จนกระทั่งถึงปี ค.ศ. 1770 เชเลอก็ไปเป็นผู้อำนวยการห้องปฏิบัติการที่อุปซอลา ที่นั่น เขาได้ทำการทดลองโดยให้ความร้อนกับสารต่าง ๆ เช่น เมอร์คิวริกออกไซด์, ซิลเวอร์คาร์บอเนต, ดินประสิว จนพบว่าสารเหล่านี้ให้ก๊าซชนิดหนึ่งที่เขาเรียกว่า "fire air" และต่อมารู้จักในชื่อ "ออกซิเจน"Discovering Oxygen: A Brief History นอกจากนี้เขายังค้นพบธาตุแบเรียม (1772), คลอรีน (1774), โมลิบดีนัม (1778) และทังสเตน (1781) และสารประกอบอื่น ๆ เช่น กรดซิตริก, กรดแล็กติก, กลีเซอรอล, ไฮโดรเจนไซยาไนด์, ไฮโดรเจนฟลูออไรด์, ไฮโดรเจนซัลไฟด์ (1777) และยังค้นพบวิธีการผลิตฟอสฟอรัสในเชิงอุตสาหกรรม ทำให้สวีเดนกลายเป็นหนึ่งในประเทศผู้ผลิตไม้ขีดไฟที่สำคัญของโลก

จากการทดลองต่าง ๆ ทำให้สุขภาพของเชเลอย่ำแย่ลง เขาเสียชีวิตในปี ค.ศ. 1786 ขณะมีอายุได้ 43 ปีCarl Wilhelm Scheele - Encyclopaedia Britannica
# ธาราทิพย์ สุขดรุณพัฒน์
ธาราทิพย์ สุขดรุณพัฒน์ (ชื่อเล่น: ธารา) มิสซูปราเนชันแนลไทยแลนด์ 2015

ประวัติ
ธาราทิพย์ สุขดรุณพัฒน์ (ชื่อเล่น: ใบเตย (ชื่อเดิม)) เป็นคนจังหวัดร้อยเอ็ด จบการศึกษาปริญญาตรีจาก คณะศิลปศาสตร์และวิทยาศาสตร์ สาขาวิชา ภาษาอังกฤษ (ภาคพิเศษ) มหาวิทยาลัยเกษตรศาสตร์ วิทยาเขตกำแพงแสน จบปริญญาโทจากคณะบริหารธุรกิจ มหาวิทยาลัยเกษตรศาสตร์ และเป็นเจ้าของกิจการ ร้านโซนแซ่บ อยู่ ณ ศุภาลัย รัชโยธิน

 การประกวด 
 มิสบุรีรัมย์ยูไนเต็ด 2013 
ใบเตยได้เข้าประกวดมิสบุรีรัมย์ยูไนเต็ด ปี 2013 และสามารถคว้าตำแหน่งชนะเลิศมาได้

 มิสแกรนด์ไทยแลนด์ 2015 
ใบเตยได้เข้าร่วมประกวดมิสแกรนด์ไทยแลนด์ ปี 2015 ได้รับตำแหน่ง มิสซูปราเนชั่นแนลไทยแลนด์ 2015 (1st runner up Miss Grand Thailand 2015) พร้อมรางวัลพิเศษขวัญใจชุมพร และชุดว่ายน้ำยอดเยี่ยมจากการประกวด

 มิสซูปราเนชันแนล 2015 
ใบเตยเป็นตัวแทนของประเทศไทยในการประกวดมิสซูปราเนชั่นแนล ปี 2015 ณ ประเทศโปแลนด์ แต่เธอก็ไม่สามารถผ่านเข้ารอบสุดท้ายได้

 ผลงาน 
 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7

| 2554 || โก๊ะ ๗ ||
|-
| 2555 || เสือสมิง || อิรวดี 
|-
| 2559 || กองพันหรรษา (ละครซิทคอม) || แนนซี่ (รับเชิญ)
|-
| 2560 ||มหาหิน || แม่ของฝน(รับเชิญ)
|-
| 2561 || ชะชะช่า ท้ารัก || หางเครื่องของสมหมาย
|-
| 2562 || ตระกรุดโทน || ปาหนัน
|}

 ผลงานเพลง 
ปีชื่อเพลงค่ายหมายเหตุ 2560เดี๋ยวก็สว่างแล้ว -คำร้อง: ชลธี  ธารทองทำนอง: ชลธี  ธารทอง

 มิวสิกวิดีโอ 
 ปี   เพลง  ศิลปิน2558จากมาก็เสียใจ กลับไปก็กลัวเจ็รัชนก ศรีโลพันธุ์

 พิธีกร 
 ปี  รายการ  ออกอากาศ   2562  “เมืองไทยมีสาระ” รายการที่จะทำให้ทุกคนรู้ว่า “สุขทุกข์อยู่ที่มอง เพราะความสุขคือทุกอย่าง” คู่กับ อรรณพ ทองบริสุทธิ์ ทุกวันอาทิตย์ เวลา 09.30 - 10.00 น. เริ่มวันแรกพฤหัสบดีที่ 28 กรกฎาคม 2562 พีพีทีวี
# เซงันโตจิ
เซงันโตจิ  หรือ วัดคลื่นวารีสีคราม เป็นวัดพุทธเท็นไดในจังหวัดวากายามะ ประเทศญี่ปุ่น ในปี พ.ศ. 2547 ได้รับการขึ้นทะเบียนเป็นมรดกโลกโดยยูเนสโก ในฐานะส่วนหนึ่งของแหล่งศักดิ์สิทธิ์และเส้นทางจาริกแสวงบุญในทิวเขาคิอิ ตามตำนาน วัดก่อตั้งโดยภิกษุจากอินเดียนามว่า ราเงียว โชนิง ตัววัดถูกสร้างขึ้นใกล้กับน้ำตกนาจิ และวัดถือเป็นหนึ่งในหมู่ศาสนสถาน คูมาโนะ ซันซัง

 ระเบียงภาพ
# กีฬากระโดดน้ำในเอเชียนเกมส์ 2014
กีฬากระโดดน้ำในเอเชียนเกมส์ 2014 จัดขึ้นที่มุนฮักพาร์กแท-ฮวันอะแควติกส์เซ็นเตอร์ ตั้งแต่วันที่ 21 ถึง 26 กันยายน ค.ศ. 2014 ระเบียบวินัยกีฬาทางน้ำมี 10 รายการ

 ผู้ได้รับเหรียญรางวัล 

 ชาย 
สปริงบอร์ด 1 เมตร เหอ เฉียว เหอ ชง อู ฮา-รัมสปริงบอร์ด 3 เมตร โจ ยฺเหวียน เหอ เฉียว โช ซะไกแฟลตฟอร์ม 10 เมตร ชิว ปัว หยาง เจี้ยน อู ฮา-รัมซิงโครไนซ์สปริงบอร์ด 3 เมตรโจ ยฺเหวียนหลิน เยฺว่อาหมัด อัมซาร์ อัซมานโอย ซู เหลียงคิม ย็อง-นัมอู ฮา-รัมซิงโครไนซ์แฟลตฟอร์ม 10 เมตรเฉิน อ้ายเซินจาง ยั่นฉวนคิม ย็อง-นัมอู ฮา-รัมChew Yi Weiโอย ซู เหลียง

 หญิง 
สปริงบอร์ด 1 เมตร ซือ ถิงเหมา หวัง หาน คิม นา-มิสปริงบอร์ด 3 เมตร เหอ จื่อ หวัง หาน Cheong Jun Hoongแฟลตฟอร์ม 10 เมตร Si Yajie Huang Xiaohui คิม อึน-ฮยังซิงโครไนซ์สปริงบอร์ด 3 เมตรซือ ถิงเหมาWu MinxiaCheong Jun HoongNg Yan Yeeชเว อึน-คย็องKim Jin-okซิงโครไนซ์แฟลตฟอร์ม 10 เมตรChen RuolinLiu Huixiaคิม อึน-ฮยังซง นาม-ฮยังLeong Mun YeePandelela Rinong

 ตารางเหรียญรางวัล 
110601620235301454012350011 รวม  10  10  10  30

 ประเทศที่เข้าร่วมแข่งขัน 
มีนักกีฬา 61 คน จาก 10 ประเทศ ที่เข้าร่วมการแข่งขันเอเชียนเกมส์ 2014
# พระยาโทณวณิกมนตรี (วิสุทธิ์ โทณวณิก)
อำมาตย์เอก พระยาโทณวณิกมนตรี (วิสุทธิ์ โทณวณิก) เป็นอดีตรัฐมนตรีว่าการกระทรวงการคลัง ในรัฐบาลจอมพล แปลก พิบูลสงคราม และเป็นผู้ก่อตั้งธนาคารศรีนคร

 ประวัติ 
พระยาโทณวณิกมนตรี (วิสุทธิ์ โทณวณิก) จบการศึกษาจากโรงเรียน ภ.ป.ร. ราชวิทยาลัย ในพระบรมราชูปถัมภ์ เคยรับราชการในสังกัดกระทรวงพาณิชย์ พ.ศ. 2474 มีตำแหน่งเป็นเลขานุการสภาเผยแพร่พาณิชย์ กระทรวงพาณิชย์ข้อมูลข้าราชการ ๒๔๗๔ พ.ศ. 2475 ได้ย้ายมารับตำแหน่งนายทะเบียนสหกรณ์ สังกัดกระทรวงสหกรณ์ทำเนียบนายทะเบียนสหกรณ์

พระยาโทณวณิกมนตรี ได้รับตำแหน่งรัฐมนตรีว่าการกระทรวงการคลังเมื่อพ.ศ. 2491 ในรัฐบาลจอมพล แปลก พิบูลสงคราม และพ้นจากตำแหน่งไปเมื่อวันที่ 30 พฤศจิกายน พ.ศ. 2491 นอกจากนี้ยังเคยได้รับการแต่งตั้งเป็นสมาชิกวุฒิสภาในวุฒิสภาไทย ชุดที่ 2

ในปี พ.ศ. 2493 พระยาโทณวณิกมนตรี ได้ร่วมกับคณะบุคคลก่อตั้งธนาคารสิงขร (ต่อมาคือ ธนาคารศรีนคร) เพื่อให้บริการรับฝากเงิน มีทุนจดทะเบียน 10 ล้านบาท

 เครื่องราชอิสริยาภรณ์ 

 พระราชทานเครื่องราชอิสริยาภรณ์จุลจอมเกล้าฝ่ายหน้าและฝ่ายใน (หน้า ๒๙๓๔)
# เคทีเอ็ม อีทีเอส
เคทีเอ็ม อีทีเอส  เป็นเส้นทางรถไฟฟ้าระหว่างเมือง สถานีรถไฟปาดังเบซาร์ รัฐปะลิส – สถานีรถไฟเกอมัส รัฐเนอเกอรีเซิมบีลัน และ สถานีรถไฟบัตเตอร์เวิร์ท รัฐปีนัง- สถานีรถไฟเกอมัส รัฐเนอเกอรีเซิมบีลัน ประเทศมาเลเซีย เดิมรถไฟฟ้าสายนี้เคยวิ่งจากกัวลาลัมเปอร์ไปเซอเริมบัน แต่หยุดให้บริการในเดือนตุลาคม ค.ศ. 2012 รถไฟฟ้ามีความเร็ว 140 กิโลเมตรต่อชั่วโมง ดำเนินการโดยอีทีเอส ภายใต้การควบคุมของการรถไฟมาลายา (KTMB)

 ประวัติ 
การรถไฟมาลายา เปิดให้บริการรถไฟฟ้าสายนี้ในวันที่ 12 สิงหาคม ค.ศ. 2010 โดยเป็นเส้นหนึ่งของทางรถไฟสายชายฝั่งทะเลตะวันตก

รุ่นรถไฟที่ให้บริการ
Classภาพจำนวนชุดยังให้บริการอยู่สั่งซื้อผู้ผลิตKTM Class 91220x220px|alt=64N/AHyundai RotemKTM Class 93220x220px|alt=6127CSR Zhuzhou
 การให้บริการ
 ประเภทขบวนรถ  ชนิดรถ  เส้นทาง ETS Platinum  Class 93  Butterworth - KL Sentral  Padang Besar - KL Sentral ETS Gold  Class 93  Butterworth - Gemas  Butterworth - KL Sentral   Padang Besar - Gemas  Padang Besar - KL Sentral ETS Silver  Class 91  Ipoh - KL Sentral

 ชั้นโดยสาร
ชั้นโดยสารมีด้วยกัน2แบบ
thumb|right|300x300px|ที่นั่งชั้น Standard Class คลาส 93
1.Standard Class ที่นั่งถูกจัดเรียงในแบบ 2-2 ในแต่ละที่นั่งมีโต๊ะหน้าที่นั่งและมีปลั๊กไฟใต้ที่นั่ง ที่นั่งไม่สามารถหมุนได้ มีให้บริการทุกขบวน
thumb|300x300px|ที่นั่งชั้น Business Class คลาส 93/3 
2.Business Class จัดว่างที่นั่งแบบ 2-1 มีปลั๊กไฟ ช่องเสียบUSB หน้าจอทีวีส่วนตัว อินเทอร์เน็ต มีการเสริฟอาหารและของว่าง มีให้บริการในรถแพลตินัม คลาส93/2

 รุ่นที่สอง 
ขบวนรถไฟฟ้ารุ่น 93    ผลิตโดยบริษัท CRRC มีความเร็วสูงสุดในการให้บริการคือ 140 กม./ชม.
ขบวนรถไฟฟ้ารุ่น 93/2
ขบวนรถไฟฟ้ารุ่น 93/3

 ในอนาคต 
โครงการรถไฟฟ้าจะมีการขยายเส้นทางเพิ่มไปยังเมืองโจโฮร์บะฮ์รู รัฐยะโฮร์
# บุญญาณี สังข์ภิรมย์
บุญญาณี สังข์ภิรมย์ (ชื่อเล่น: โบว์) มิสอินเตอร์คอนติเนนตัลไทยแลนด์ 2015

ประวัติ
บุญญาณี สังข์ภิรมย์ (ชื่อเล่น: โบว์) เป็นคนจังหวัดนครปฐม ได้รับตำแหน่ง มิสอินเตอร์คอนติเนนตัลไทยแลนด์ ปี 2015 จากเวทีการประกวดมิสแกรนด์ไทยแลนด์ 2015

 การประกวด 
 มิสแกรนด์ไทยแลนด์ 2013 
โบว์ บุญญาณี ได้เข้าประกวดมิสแกรนด์ไทยแลนด์ 2013 โดยขณะนั้นเธอมีอายุเพียง 19 ปี และไม่สามารถผ่านเข้ารอบ 17 คนสุดท้าย. 

 มิสแกรนด์ไทยแลนด์ 2015 
หลังจากไม่ประสบความสำเร็จเมื่อปี 2013 โบว์ บุญญาณี ได้เข้าร่วมการประกวดมิสแกรนด์ไทยแลนด์ 2015อีกครั้ง และครั้งนี้เธอก็สามารถคว้าตำแหน่งมิสอินเตอร์คอนติเนนตัลไทยแลนด์ 2015 มาครองได้สำเร็จ โดยจะเป็นตัวแทนของประเทศไทยในการประกวดมิสอินเตอร์คอนติเนนตัล 2015 ณ ประเทศเยอรมนี

 มิสอินเตอร์คอนติเนนตัล 2015 
โบว์ บุญญาณี เป็นตัวแทนประเทศไทยในการประกวดมิสอินเตอร์คอนติเนนตัล ประจำปี 2015 ที่ประเทศเยอรมนี โดยในการประกวดเธอก็สามารถเข้ารอบ 17 คนสุดท้าย พร้อมคว้ารางวัลขวัญใจช่างภาพและสื่อมวลชนมาครองได้สำเร็จ

 มิสยูไนเต็ดคอนติเนนท์ 2016 
โบว์ บุญญาณี ได้รับการแต่งตั้งเป็นตัวแทนประเทศไทยในการประกวดมิสยูไนเต็ดคอนติเนนท์ ประจำปี 2016 ที่ประเทศเอกวาดอร์ โดยในการประกวดเธอก็สามารถเข้ารอบ 10 คนสุดท้าย โดยผู้ชนะคือ เจสลิน ซานโตส นางงามจากประเทศฟิลิปปินส์

 ท็อปโมเดลออฟเดอะเวิลด์ 2017  
โบว์ บุญญาณี ได้รับการแต่งตั้งเป็นตัวแทนประเทศไทยในการประกวดท็อปโมเดลออฟเดอะเวิลด์ ประจำปี 2017 ที่ประเทศอียิปต์ โดยในการประกวดเธอสามารถผ่านเข้ารอบ 10 คนสุดท้าย

 ผลงาน 
 ละคร 
 ละครโทรทัศน์ทั้งหมดด้านล่างนี้ออกอากาศทางช่อง 7 เอชดี

| 2551 || align="left"| สังข์ทอง || ยักษ์พรรณี
|-
| 2562 || align="left"| ขวานฟ้าหน้าดำ || นางยักษ์กาขาว
|-
|2564 || align="left"| หลงกลิ่นจันทร์ || ลิลลี่ (รับเชิญ)
|}

 มิวสิกวิดีโอ 
 ปี   เพลง  ศิลปิน  แสดงร่วม2560ชุดใหญ่แจ๊ส ชวนชื่นเฟิร์ส - ภัทราพร หวัง, โบว์ - บุญญาณี สังข์ภิรมย์, เฟิร์น - ณัฐชยกานต์ ปากหวาน, พลอยทราย - รวิสรา สวยสมเรียม
# ท่าอากาศยานทากามัตสึ
ท่าอากาศยานทากามัตสึ   เป็นท่าอากาศยานระดับสองในประเทศญี่ปุ่น ตั้งอยู่ทางทิศตะวันตกเฉียงใต้ของเมืองทากามัตสึ จังหวัดคางาวะ ประเทศญี่ปุ่น แต่รองรับเที่ยวบินระดับนานาชาติบ้างเล็กน้อย

สายการบินและจุดหมายปลายทาง
# เทกแดตแอนด์พาร์ตี
เทกแดตแอนด์พาร์ตี  เป็นสตูดิโออัลบั้มชุดแรกของวงบอยแบนด์อังกฤษ เทกแดท โดยอัลบั้มนี้ได้ออกวางแผงในวันที่ 17 สิงหาคม 1992 โดยก่อนหน้านั้นทางวงได้ออกซิงเกิลมาก่อน ซิงเกิลแรกของวงนี้คือ "Do What U Like" โดยเพลงนี้สามารถขึ้นไปถึงอันดับที่ 82 ในชาร์ตของอังกฤษ ซิงเกิลต่อๆมาของวงอย่าง "Promises" และ "Once You've Tasted Love" สามารถขึ้นไปถึงอันดับ 38 และ 47 ตามลำดับ ซิงเกิลแรกที่ประสบความสำเร็จของพวกเขาคือ "It Only Takes A Minute" เป็นเพลงคัฟเวอร์ของวงยุค'70 ชื่อ Tavares ขึ้นชาร์ทในอังกฤษสูงสุดอันดับ 7 ต่อมาเพลง "I Found Heaven" สามารถขึ้นไปถึงอันดับ 15 หลังจากนั้นก็ตามมาด้วยเพลงฮิตอย่าง "A Million Love Songs" เป็นเพลงช้าที่แต่งโดยแกรี บาร์โลว์ โดยสามารถขึ้นไปถึงอันดับ 7 ในอังกฤษ จากนั้นก็ปล่อยเพลง "Could It Be Magic" เพลงดิสโก้สุดฮิต เพลงเก่าของ แบรรี แมนิโลว์ และ ดอนน่า ซัมเมอร์ ไต่ชาร์ทไปถึงอันดับ 3 หลังจากนั้นพวกเขาก็ได้ออกอัลบั้มแรก "Take That and Party" ในปี 1992 โดยอัลบั้มนี้ขึ้นไปถึงอันดับ 2 ของชาร์ตอังกฤษ ซึ่งถือว่าเป็นอัลบั้มเดียวของวงที่ไม่สามารถขึ้นถึงอันดับ 1 โดยอัลบั้มนี้ขายได้ประมาณ 1 ล้านชุด ทั้งนี้ 11 จาก 13 เพลงของอัลบั้มต่างก็มี่แกรีในการมีส่วนร่วมในการแต่งทั้งสิ้น

รายชื่อเพลง

ชาร์ตและใบรับรอง

ชาร์ตประจำสัปดาห์
ชาร์ต (1992–94)อันดับสูงสุดBelgian (Flanders) Albums Chart6Dutch Albums Charthttp://swedishcharts.com/showitem.asp?interpret=Take+That&titel=Take+That+%26+Party&cat=a Dutch Album Archive.21European Albums Charthttp://books.google.ca/books?id=jw8EAAAAMBAJ&lr=&rview=1|title=Hits of the World - Eurochart|work=Billboard|publisher=Nielsen Business Media, Inc.|date=23 January 199326Finnish Albums Chartsource:
Pennanen, Timo: Sisältää hitin - levyt ja esittäjät Suomen musiikkilistoilla vuodesta 1972. Helsinki: Kustannusosakeyhtiö Otava, 2006. ISBN 9789511210535. page: 28035German Albums Charthttp://musicline.de/de/chartverfolgung_summary/artist/Take+That/24880/?type=longplay  German Album Archive.28Irish Albums Charthttp://irma.ie/charts.htm  IRMA Archive.8Japanese Albums Charthttp://www.oricon.co.jp/prof/artist/106788/ranking/cd_album/ Oricon Archive. Take That & Party. 24 March 199345Swedish Albums Charthttp://swedishcharts.com/showitem.asp?interpret=Take+That&titel=Take+That+%26+Party&cat=a Sweden Hung Medien38UK Albums Charthttps://archive.today/20120721212554/http://www.chartstats.com/artistinfo.php?id=812 Chart Stats.2

ใบรับรอง

ชาร์ตประจำปี
ชาร์ต (1992)อันดับสูงสุดUK Albums Chart32ชาร์ต (1993)อันดับสูงสุดUK Albums Chart19
# หญ้าเอ็นยืด
หญ้าเอ็นยืด  อยู่ในวงศ์ Plantaginaceae ภาษากะเหรี่ยงเรียกตาซื่อเดาะ ไม้ล้มลุก มีเหง้าใต้ดิน ลำต้นเหนือดินขนาดเล็กตั้งตรง ใบเดี่ยว ไม่มีหูใบ ขอบใบบริเวณโคนหยักเล็กน้อย ขอบใบสีม่วง ดอกช่อ ดอกย่อยเป็นดอกสมบูรณ์เพศ มีกาบหุ้มสีเขียวรองรับ 1 อัน กลีบดอกเชื่อมกันเป็นหลอด สีขาว ก้านชูเกสรตัวผู้สีขาว อับเรณูสีเหลือง ผลมีเมล็ดจำนวนมาก สีดำ ชาวกะเหรี่ยงนำใบและต้นมากินเป็นผักสดจิ้มน้ำพริก
# เหียง
เหียง  อยู่ในวงศ์ Dipterocarpaceae ภาษากะเหรี่ยงเรียกเคอะล่าเทอ เป็นไม้ยืนต้น ผลัดใบ ลำต้นสีน้ำตาลเข้ม เปลือกหนา แตกเป็นสะเก็ดแข็งตามยาว ใบเดี่ยว มีขนเส้นเล็กๆติดตามขอบใบโดยทั่วไป แผ่นใบเป็นรอยพับคล้ายพัดชัดเจน ก้านใบมีขนสีน้ำตาล หูใบขนาดใหญ่ มีขนสีน้ำตาล ดอกช่อ ดอกย่อยเป็นดอกสมบูรณ์เพศ ก้านดอกสั้น เนื้อไม้ใช้ทำส่วนประกอบต่างๆของบ้าน เช่น เสา ใช้ทำฟืน ชาวกะเหรี่ยงนำเปลือกไม้ไปใช้ย้อมผ้าได้สีเหลืองหม่น